Kvinden vendte hjem fra et besøg i USA torsdag, og fik kort tid efter influenza-lignende symptomer. Kvinden havde været i Californien, og der et muligt, at hun der er blevet smittet med Influenza A. - Det er jo et område, hvor der over de sidste par uger er rapporteret smitte fra menneske til menneske med den nye influenza-type. Hun er så hjemkommet til Danmark torsdag, og har straks derefter influenzasymptomer og feber, og er blevet indlagt søndag, siger ledende overlæge Henrik Nielsen fra Aalborg Sygehus til TV2/Nord. Kvinden er nu indlagt på en isolationsstue på Aalborg Sygehus, mens man venter på svar på, om det er influenza A, kvinden er smittet med. Svarene på prøverne forventes at være klar mandag eftermiddag. Hvis det viser sig at være tilfældet vil myndighederne kontakte flypassagererne, der har været med samme fly som kvinden.

Referat:
En 69-årig kvinde fra Nibe er blevet indlagt med symptomer på Influenza A, der tidligere blev kaldt svineinfluenza